भाजपाचे निष्ठावंत कार्यकर्ते ॲड. मोरेश्वर शेडगे यांची महाराष्ट्र प्रदेश कार्यकारणीवर नियुक्ती

मुंबई : गेले अनेक वर्षे पिंपरी चिंचवड शहरात भारतीय जनता पार्टीसाठी प्रामाणिकपणे काम करणारे निष्ठावंत कार्यकर्ते म्हणून ओळखले जाणारे ॲड. मोरेश्वर शेडगे यांची भारतीय जनता पार्टीच्या प्रदेश कार्यकारणीवर आज नियुक्ती करण्यात आली.
भारतीय जनता पार्टीचे प्रदेशाध्यक्ष चंद्रशेखर बावनकुळे यांनी मोरेश्वर शेडगे यांना प्रदेश कार्यकारिणीवर नियुक्त करण्यात आल्याचे पत्र आज सुपूर्द केले.

ॲड. मोरेश्वर शेडगे हे गेली अनेक वर्षे पिंपरी चिंचवड शहरात पक्ष हितासाठी व पक्षाच्या बांधणीसाठी प्रामाणिकपणे प्रयत्न करत आहेत. अनेकदा त्यांना संधी असतानाही केवळ पक्ष हितासाठी म्हणून त्यांनी अनेक व्यक्तिगत त्याग केले आहेत. पक्षासाठी म्हणून अहोरात्र प्रयत्नशील असणारे मोरेश्वर शेडगे यांना प्रदेश कार्यकारणीवर घेऊन भारतीय जनता पार्टीने काहीअंशी न्याय देण्याचा प्रयत्न केला आहे.

हेही वाचा – पोलीस पाटील, आशा स्वयंसेविकांच्या मानधनात भरीव वाढ, राज्य सरकारची मोठी घोषणा

ॲड. मोरेश्वर शेडगे यांचा थोडक्यात परीचय

_भारतीय जनता पक्षाच्या स्थापने पासून मोरेश्वर शेडगे यांचे वडील ज्ञानेश्वर शेडगे व चुलते शिवाजी शेडगे हे पक्षसंघटनेचे कार्य करीत आहेत.

_ॲड. मोरेश्वर शेडगे हे बालपणा पासून राष्ट्रीय स्वयंसेवक संघाचे स्वयंसेवक असून संघदृष्ट्या प्रथम वर्ष शिक्षित आहेत. महाविद्यालयीन जीवनात आखिल भारतीय विद्यार्थी परीषदेचे 5 वर्षे सक्रिय कार्य केले आहे.

_ॲड. मोरेश्वर शेडगे हे २००२ पासून म्हणजे गेल्या २१ वर्षांपासून पक्षाचे पूर्णवेळ सक्रिय काम करित आहेत. २००२ मधे भाजप युवा मोर्चा प्रभाग अध्यक्ष, २००३ मधे भाजप युवा मोर्चा मंडल अध्यक्ष, २००६ मधे भाजप युवा मोर्चा पिंपरी चिंचवड संघठन सरचिटणीस, २००९ मधे विद्यार्थी आघाडी प्रदेशाध्यक्ष, २०११ भाजयुमो प्रदेश सचिव, २०१३ मधे भाजयुमो पिंपरी चिंचवड जिल्हाध्यक्ष व २०२० मधे भाजपा पिं.चि. जिल्हा महामंत्री या क्रमाने पक्षाच्या संघटनात्मक जबाबदाऱ्या पार पाडल्या आहेत.

_यात विशेष बाब म्हणजे ॲड.मोरेश्वर शेडगे भाजपा युवा मोर्चाचे पिंपरी चिंचवडचे शहराध्यक्ष असतांना त्यांनी केंद्र सरकार, राज्य सरकार व महापालिकेतील भ्रष्टाचारा विरोधात केलेली आंदोलने प्रचंड गाजली आहेत.

_लोकसभा, विधानसभा व महानगरपालिका निवडणूका असो किंवा पुणे विद्यापीठ सिनेट निवडणूका असो या सर्व निवडणूकांमधे पक्षाच्या अनेक महत्वाच्या संघटनात्मक जबाबदाऱ्या ॲड.मोरेश्वर शेडगे यांनी अत्यंत प्रामाणिकपणे व निष्ठेने पार पाडल्या आहेत.

_२०१४ मधे लोकनेते गोपीनाथ मुंडे यांच्या निधना नंतर विधानसभा निवडणुंका आधी आ.पंकजाताई मुंडे यांनी काढलेल्या ‘पुन्हा एकदा संघर्ष यात्रेत ॲड. मोरेश्वर शेडगे पुर्णवेळ सहभागी होते व त्यावेळी त्यांनी महत्त्वपूर्ण जबाबदारी पार पाडली होती.

_२०१९ मधे तात्कलीन मुख्यमंत्री देवेंद्र फडणवीस यांच्या महाजनादेश यात्रेत पुर्णवेळ सहभाग घेऊन अनेक जबाबदाऱ्या पार पाडल्या होत्या.

_महानगरपालिका निवडणूकीत १००% हमखास निवडूण येणार याची खात्री असतांना देखिल पक्षाची मिळालेली उमेदवारी स्थानिक नेतृत्वाने नाकारली असतांना देखिल प्रदेश नेतृत्वाने व मुख्यमंत्री देवेंद्र फडणवीस यांनी ॲड.मोरेश्वर शेडगे हे पक्षाचे जुने व निष्ठावंत कार्यकर्ते असल्याने त्यांच्यावर झालेल्या अन्यायाची गांभीर्याने दखल घेत त्यांना पिंपरी चिंचवड महानगरपालिकेत स्वीकृत नगरसेवक केले.

_नगरसेवक झाल्या नंतरही पक्षाच्या २०१७ ते २०१९ दरम्यान विस्तारक योजनेत ॲड.मोरेश्वर शेडगे यांनी पक्षकार्यात स्वःताला झोकून देत दोन वर्षे विस्तारक म्हणून मुळशी, भोसरी व चिंचवड या विधानसभांमधे वेगवेगळ्या टप्प्यांमधे काम केले आहे.

ॲड.मोरेश्वर शेडगे यांच्या या नव्या नियुक्तीमुळे पक्षाच्या जुन्या व निष्ठावंत कार्यकर्त्यांमधे आनंदाचे वातावरण झाले आहे तसेच या नियुक्तीमुळे आगामी लोकसभा निवडणुकीत व विधानसभा निवडणुकीत पक्षाला निश्चितच चांगला फायदा होईल असा विश्वास पक्ष वर्तुळात व्यक्त केला जात आहे.